DOMAČE BRANJE

**Anton Tomaž Linhart: Županova Micka**

**NAVODILA ZA PREDSTAVITEV KNJIGE V OBLIKI GOVORNEGA NASTOPA**

Govorni nastop naj vsebuje naslednje točke:

**1. Podatki o knjigi**

* Književna zvrst (utemeljitev)
* Avtor (osnovni podatki o življenju in delu avtorja)
* Založba
* Leto in kraj izdaje

**2. Analiza notranje zgradbe** (predstavitev s svojimi besedami in pripovedovanje vsebine)

* Glavne književne osebe (Opiši in označi: Anžeta **ALI** Micko **ALI** Jako.)
* Književni prostor in čas
* Na kratko povzemi vsebino zgodbe v **desetih povedi**

**3. Razmišljanje o prebrani knjigi** (po naslednjih opornih točkah)

* V domišljijskem svetu si zaposlen/-a v gledališču. **Napiši** in **nariši** plakat, s katerim vabiš na uprizoritev Županove Micke.
* Zamisli si, da moraš pisatelju Antonu Tomažu Linhartu sporočiti **svojo oceno** njegove knjige. Kakšna bi bila tvoja ocena? Kaj ti je bilo všeč in kaj ne? Kateri odlomek ali del se ti je zdel najbolj smešen in zakaj? (Pri utemeljitvi uporabi **vsaj 3 starinske besede**, ki si se jih naučil ob branju Županove Micke.)
* Boš Jaka, Micka, morda Anže? **Izberi si govor osebe**, ki ti je bila izmed prej naštetih oseb najbolj zanimiva ali komična. Besedilo izbrane osebe se moraš seveda naučiti, da ga boš lahko tudi odigral(a) v tem govornem nastopu (tekst lahko tudi malo prirediš; lahko ga jezikovno posodobiš…). Izbran govor naj bo dolg vsaj 7 vrstic.

**Govorni nastop naj bo dolg vsaj 5 minut in ne daljši od 7 minut**.

**Govorni nastop bo ocenjen**, zato se še posebej potrudi. Ne pozabi na pripomočke pri predstavitvi (plakat). Svoj izdelan plakat predstave Županova Micka fotografiraj in ga pošlji na moj e-naslov skupaj z videoposnetkom svojega govornega nastopa **do 21. 5. 2020.**

**Ker bo videoposnetek kot datoteka zasedel veliko prostora, ga ne boš mogel poslati kot priponko s svoje e-pošte, zato uporabi aplikacijo We transfer na tej povezavi:** <https://wetransfer.com/>.

Povezava bo omogočila prenos večjih datotek iz vašega e-naslova na učiteljevega.

**Navodila za uporabo aplikacije We transfer**: Po prijavi klikneš na »Sign up free« v aplikaciji »wetransfer«, potrdiš še povezavo na svoji e-pošti. Se vrneš na stran »wetransfer« in naložiš videoposnetek iz svojega računalnika, vpišeš svoj e-naslov ter učiteljevega. Zatem s klikom na »transfer« preneseš svoj govorni nastop.

**Pri nastopu se ocenjuje:**

1. **PREDSTAVITEV IZBRANE TEME IN OSEBNI ODZIV**

* podrobna in temeljita predstavitev
* zanimiv in izviren pristop
* jasno viden osebni odziv

1. **KNJIŽEVNO ZNANJE**

* analiza notranje zgradbe

1. **GOVOR**

* govorni nastop in ne branje
* zborni jezik
* primerno, bogato besedišče
* primerna nebesedna govorica
* glasno in razločno ter ne prehitro govorjenje
* zaigrano besedilo izbrane osebe
* upoštevanje časovne omejitve 5–7minut

**Želimo vam uspešno delo in ne pozabite… Kjer je volja, tam je pot do uspeha.**